5. ΒΑΣΙΛΙΚΟΝ ΔΙΑΤΑΓΜΑ της 24 Σεπτ./7 Οκτ. 1936 (ΦΕΚ Α’ 444) Περί εγκρίσεως κανονισμού των καθηκόντων και δικαιωμάτων του Διευθυντού της Υγειονομικής Σχολής και του Συλλόγου των Καθηγητών αυτής, ως και περί του τρόπου της διεξαγωγής των συνεδριάσεων αυτού. Με το άρθρ. 1 Β.Δ. 3/8 Νοεμ. 1950 (ΦΕΚ Α’ 260) η Διεύθυνση της Υγειονομικής Σχολής και ο Διευθυντής μετονομάσθηκε σε Κοσμητεία και Κοσμήτορα. Σύμφωνα με το άρθρ. 10 Π.Δ. 332/1975 (κατωτ. αριθ. 20) ο Σύλλογος των Καθηγητών εκλέγει κοσμήτορα της Υγειονομικής Σχολής. Για το Σύλλογο των Καθηγητών Βλ. άρθρ. 9 του ίδιου Π.Δ/τος. Έχοντες υπ’ όψει το άρθρ. 6 του Νόμ. 4333/1929 ως και την παρ. 5 του άρθρ. 13 του από 7 Μαρτ. 1936 Β.Δ/τος περί προσόντων και εκλογής του διδακτικού προσωπικού της Υγειονομικής Σχολής κ.λπ. ως και την υπ’ αριθ. 640/1936 έκθεσιν πρακτικών του Συμβουλίου της Επικρατείας, προτάσει του Ημετέρου επί της Κρατικής Υγιεινής και Αντιλήψεως Υπουργού απεφασίσαμεν και διατάσσομεν: Άρθρον μόνον.-Εγκρίνομεν τον υπό του Συλλόγου των Καθηγητών της Υγειονομικής Σχολής συνταχθέντα κανονισμόν ταύτης έχοντα ως έπεται: Καθήκοντα και υποχρεώσεις του  Διευθυντού της Υγειονομικής Σχολής. Άρθρ.1.-1.Η Υγειονομική Σχολή διευθύνεται υπό του Διευθυντού και του Συλλόγου των Καθηγητών αυτής. Εκπροσωπείται δε εν τε τη Διοικήσει και εν ταις σχέσεσιν αυτής προς τας διαφόρους αρχάς και Ιδρύματα ενώπιον των δικαστηρίων υπό του Διευθυντού. 2.Ο Διευθυντής: α)Έχει υπό την άμεσον εποπτείαν αυτού την καθόλου λειτουργίαν της Υγειονομικής Σχολής και των παραρτημάτων αυτής. β)Μεριμνά περί της εφαρμογής των οργανικών Νόμων και των σχετικών προς την Σχολήν διατάξεων, φροντίζει περί της ακριβούς εφαρμογής των εσωτερικών κανονισμών, εκτελεί τας αποφάσεις του Συλλόγου των καθηγητών και αναφέρεται προς το Προϊστάμενον Υπουργείον γνωστοποιών τας αποφάσεις της Σχολής. γ)Διευθύνει την καθόλου υπηρεσίαν της Γραμματείας της Σχολής ως και άπαν το εις αυτήν υπαγόμενον προσωπικόν. δ)Προσλαμβάνει το δια τας εκάστοτε παρουσιαζομένας ανάγκας της Σχολής ημερομίσθιον προσωπικόν το οριζόμενον υπό του άρθρ. 18 του από 7 Μαρτ. 1936 Ν.Δ/τος «περί προσόντων και εκλογής του διδακτικού προσωπικού της Υγειονομικής Σχολής» και «περί τροποποιήσεως του από 30 Σεπτ. 1930 Π.Δ./τος». ε)Επικοινωνεί μετά του προϊσταμένου Υπουργείου και πάσης άλλης αρχής. ς)Προσκαλεί τον Σύλλογον των Καθηγητών εις συνεδρίαν και προεδρεύει ταύτης. η)Φροντίζει περί της δημοσιεύσεως κατά την αρχήν εκάστου έτους εκθέσεως των πεπραγμένων της Σχολής μετ’ έγκρισιν ταύτης υπό του Συλλόγου των Καθηγητών. ζ)Λογοδοτεί ενώπιον του Συλλόγου των Καθηγητών δια την εκτέλεσιν των υπό τούτου ανατεθεισών αυτώ εντολών. θ)Εντός τριμήνου από της λήξεως της θητείας του, εκθέτει δημοσία εν τω αμφιθεάτρω της Σχολής, τα κατά την διαρρεύσασαν τριετίαν πεπραγμένα αυτού, μεθ’ ο ο νέος Διευθυντής εκφωνεί τον προσήκοντα λόγον. Την έκθεσιν ταύτην των πεπραγμένων της τριετίας υποβάλλει εις την πρώτην μετά την δημοσίαν ανάγνωσιν αυτής, γενησομένην συνεδρίαν του Συλλόγου των Καθηγητών, φροντίζει δε συνάμα περί της δημοσιεύσεως ταύτης εντός μηνός. ι)Αντίτυπον της εκθέσεως μετά των τυχόν ευχών και προτάσεων του Συλλόγου των Καθηγητών υποβάλλεται υπό του Διευθυντού της Σχολής εις τον Υπουργόν της Κρατικής Υγιεινής και Αντιλήψεως. Περί αντικαταστάσεως και αναπληρώσεως  του Διευθυντού της Σχολής. Άρθρ.2.-1.Εάν ο διορισθείς Διευθυντής εκλείψη ή παραιτηθή, ο Σύλλογος των Καθηγητών συνερχόμενος εντός δέκα ημερών υπό την προεδρίαν του αναπληρωτού αυτού, εκλέγει νέον Διευθυντήν δια το υπόλοιπον της τριετούς θητείας, συμφώνως προς τας διατάξεις του άρθρ. 13 του από 7 Μαρτ. 1936 Β.Δ/τος «περί προσόντων και εκλογής του διδακτικού προσωπικού της Υγειονομικής Σχολής κ.λπ.». 2.Ο δια της υπ’ αριθ. 4 παραγράφου του αυτού άρθρου εκλεγόμενος δι’ εκάστην τριετίαν Καθηγητής ως αναπληρωτής του Διευθυντού αντικαθιστά τούτον απόντα ή κωλυόμενον. (Αντί για τις σελ. 53 - 58 ) Σελ. 53(α) Τεύχος 737 - Σελ. 87 25 Εθνική Σχολή Δημόσιας Υγείας(Ε.Σ.Δ.Υ.) 34.Α.γ.5 3.Του αναπληρωτού δε εκλιπόντος ή παραιτηθέντος η Σχολή συνέρχεται εντός δεκαημέρου προς εκλογήν ετέρου Καθηγητού, ως αναπληρωτού του Διευθυντού. 4.Ητιολογημένη προτάσει του Διευθυντού της Σχολής και μετ’ έγκρισιν του Συλλόγου των Καθηγητών δύναται να ανατίθεται εις Καθηγητάς της Σχολής η ενάσκησις ενίων των καθηκόντων του Διευθυντού. Η άρσις των καθηκόντων τούτων ενεργείται κατά τον αυτόν τρόπον. Καθήκοντα και συνεδρίαι του Συλλόγου  των Καθηγητών Άρθρ.3.-1.Ο Σύλλογος των Καθηγητών έχει την γενικήν εποπτείαν της καθόλου λειτουργίας της Υγειονομικής Σχολής και των παραρτημάτων αυτής και της εν αυτή τηρήσεως των Νόμων, αποφαίνεται δε γνώμας, ποιείται προτάσεις, προβαίνει εις αποφάσεις καθ’ α εν ταις κειμέναις διατάξεσι ορίζεται. 2.Προς μελέτην ωρισμένων ζητημάτων δύναται ο Σύλλογος των Καθηγητών να προκαλή την γνώμην Επιτροπών ή Εισηγητών εκ Καθηγητών της Σχολής υπ’ αυτού οριζομένων. 3.Ο Σύλλογος των Καθηγητών συνέρχεται εις τακτικάς συνεδρίας, τη προσκλήσει του Διευθυντού της Σχολής εις εκτάκτους δε επί επειγουσών περιπτώσεων ειδοποιουμένων των μελών τουλάχιστον από της προτεραίας. 4.Εις τας συνεδρίας παρίσταται ο Προϊστάμενος της Γραμματείας της Σχολής, όστις και εισηγείται τα διάφορα έγγραφα και τηρεί τα πρακτικά της συνεδριάσεως. 5.Εις την πρόσκλησιν προς συνεδρίαν ο Διευθυντής οφείλει να επισυνάψη και την ημερησίαν διάταξιν της συνεδριάσεως, ήτις υπογράφεται παρ’ αυτού. Εν τη ημερησία διατάξει προτάσσονται προς ανακοίνωσιν τα εκ του Υπουργείου ή άλλων Αρχών προς την Υγειονομικήν Σχολήν αποστελλόμενα έγγραφα ως και αι γενόμεναι υπό της Σχολής κατ’ εντολήν του Συλλόγου ή άλλως πως προκληθείσαι ενέργειαι. 6.Του Διευθυντού της Σχολής απόντος ή κωλυομένου της συνεδριάσεως του Συλλόγου των Καθηγητών προεδρεύει ο αναπληρωτής αυτού. 7.Κατά το πρώτον δεκαήμερον εκάστου ακαδημαϊκού έτους ο Σύλλογος των Καθηγητών συνερχόμενος, προσκλήσει του Διευθυντού της Σχολής, εις συνεδρίασιν ορίζει ημέραν και ώραν της εβδομάδος, καθ’ ην υπαρχόντων ζητημάτων, ο Διευθυντής θα καλή αυτόν εις τακτικήν συνεδρίαν. 8.Αι συνεδριάσεις του Συλλόγου των Καθηγητών εξακολουθούσι και κατά τας θερινάς διακοπάς της Σχολής. 9.Εκτάκτως καλείται υπό του Διευθυντού της Σχολής εις συνεδρίαν ο Σύλλογος των Καθηγητών και εν άλλη ημέρα και ώρα. α)Εις εξαιρετικάς επειγούσας περιπτώσεις. Σελ. 54(α) Τεύχος 737 - Σελ. 88 β)Οσάκις τρείς των Καθηγητών της Σχολής αιτήσονται τούτο παρά του Διευθυντού εγγράφως, αναφέροντες συνάμα και το προς συζήτησιν θέμα μετ’ αιτιολογίας δια το επείγον αυτού, και  γ)Οσάκις καλείται η Σχολή υπό του προϊσταμένου Υπουργείου, όπως εκφέρη γνώμην ή υποβάλη πρότασιν ή απόφασιν του Συλλόγου των Καθηγητών. 10.Ο Σύλλογος των Καθηγητών ευρίσκεται εν απαρτία όταν τα παρόντα μέλη αυτού, είναι πλείονα των απόντων. 11.Ο Διευθυντής δύναται να διακόπτη την συνεδρίαν του Συλλόγου των Καθηγητών επί ημίσειαν το πολύ ώραν, συναινέσει δε του Συλλόγου και πέραν τούτου επαναλαμβανομένης της συνεδριάσεως εντός της ημέρας. Ο Διευθυντής δύναται, εις εξαιρετικάς περιπτώσεις να λύση την συνεδρίαν και προ της εξαντλήσεως της ημερησίας διατάξεως. Ομοίως δύναται να λυθή η συνεδρίασις προ της εξαντλήσεως των θεμάτων της ημερησίας διατάξεως αποφάσει του Συλλόγου των Καθηγητών. 12.Ο Διευθυντής της Σχολής δικαιούται να κηρύξη την συνεδρίαν, ως ματαιωθείσαν, όταν ημίσειαν ώραν από της ορισθείσης εν τη προσκλήσει προς έναρξιν ταύτης δεν απετελέσθη απαρτία, υποχρεούται δε προς τούτο, εάν εις εκ των προσελθόντων Καθηγητών το ζητήση. 26 34.Α.γ.5 Εθνική Σχολή Δημόσιας Υγείας(Ε.Σ.Δ.Υ.) 13.Επί ματαιώσεως της συνεδρίας συντάσσεται πρακτικόν εις ο αναγράφεται ο λόγος ο προκαλέσας ταύτην, υπογράφεται δε υπό των παρόντων Καθηγητών. 14.Ο Διευθυντής της Σχολής επί ματαιώσεως της συνεδρίας, καλεί και αύθις εις συνεδρίαν τον Σύλλογον των καθηγητών αναγράφων τη προσκλήσει τον λόγον της ματαιώσεως. 15.Εν περιπτώσει εκ νέου ματαιώσεως της συνεδρίας ελλείψει απαρτίας, ο Διευθυντής αναφέρεται εις το προϊστάμενον Υπουργείον. 16.Προ της ημερησίας διατάξεως επιτρέπονται αι ανακοινώσεις ή επερωτήσεις υπό των μελών του Συλλόγου των Καθηγητών μη παρατεινόμεναι εν συνόλω πέραν της ημισείας ώρας από της ενάρξεως της συνεδριάσεως, μετά την παρέλευσιν του χρονικού τούτου διαστήματος δύνανται συναινούντος όμως του Συλλόγου να συνεχισθή η συζήτησις πάντως μετά την εξάντλησιν της ημερησίας διατάξεως, άλλως τα σχετικά θέματα παραπέμπονται όπως αναγραφώσιν εις την ημερησίαν διάταξιν της επομένης συνεδρίας. 17.Επί των ανακοινώσεων και επερωτήσεων αίτινες δεν είναι αναγεγραμμέναι εις την ημερησίαν διάταξιν δεν επιτρέπεται η λήψις αποφάσεων του Συλλόγου των Καθηγητών, εφ’ όσον δεν παρίστανται άπαντα τα μέλη αυτού. 18.Επί εκάστου συζητητέου θέματος ο Διευθυντής δίδει τον λόγον κατά σειράν εις τους αιτούντας αυτόν, εκτός εάν πρόκειται περί θέματος απαιτούντος ειδικάς γνώσεις, οπότε ο λόγος δίδεται κατά προτίμησιν, εις τον μάλλον προσκείμενον τω ζητήματι Καθηγητήν. 19.Ο Διευθυντής δίδει εκ τρίτου τον λόγον, μόνον εφ’ όσον ο ζητήσας τούτο πρόκειται ν’ αντείπη εις αντίκρυσιν της γνώμης αυτού. 20.Μετά την περάτωσιν της συζητήσεως εκάστου θέματος ο Διευθυντής θέτει το ζήτημα υπό ψηφοφορίαν, αρχόμενος από του νεωτέρου εν τη δημοσία υπηρεσία και ψηφίζει τελευταίος. 21.Μυστική ψηφοφορία διεξάγεται μόνον εις περίπτωσιν της εκλογής του Διευθυντού και του αναπληρωτού αυτού. 22.Αι αποφάσεις του Συλλόγου των Καθηγητών λαμβάνονται δι’ απολύτου πλειοψηφίας και εν ισοψηφία ισχύει η γνώμη του Διευθυντού. 23.Τον κατά την συνεδρίαν παρεκτρεπόμενον ανακαλή ο Διευθυντής εις την τάξιν, και εν υποτροπή, αφαιρεί παρ’ αυτού τον λόγον επί του υπό συζήτησιν θέματος παραμένοντος εις αυτόν του δικαιώματος της συμμετοχής εις την ψηφοφορίαν. Η ανάκλησις εις την τάξιν και η αφαίρεσις του λόγου αναγράφονται εις τα πρακτικά. Άρθρ.4.-1.Εκάστης συνεδρίας του συλλόγου των Καθηγητών τηρούνται πρακτικά, άτινα αναγιγνώσκονται και επικυρούνται είτε κατά την αυτήν είτε κατά την επόμενην ή μεθεπομένην συνεδρίαν και υπογράφονται υπό των παρόντων κατά την συνεδρίαν, εις ην αναφέρονται. 2.Αι αποφάσεις του Συλλόγου δυνατόν να εκτελεσθώσι και προ της επικυρώσεως των πρακτικών, μόνον μετά ειδικήν απόφασιν του Συλλόγου των Καθηγητών. 3.Των πρακτικών του Συλλόγου των Καθηγητών επιτρέπεται να λαμβάνωσι γνώσιν εν τω Γραφείω της Γραμματείας μόνον οι Καθηγηταί της Σχολής. Αντίγραφον των πρακτικών δίδεται οιωδήποτε τω αιτούντι μόνον αποφάσει του Συλλόγου των Καθηγητών. Τα αντίγραφα ταύτα επικυρούνται υπό του Διευθυντού της Σχολής και του Προϊσταμένου της Γραμματείας. Άρθρ.5.-1.Επί ζητημάτων, άτινα είναι πιθανόν να γίνωσι δεκτά άνευ συζητήσεως ο Διευθυντής δύναται να προκαλέση απόφασιν του Συλλόγου των Καθηγητών δι’ αποστολής προς τα μέλη αυτού, εγγράφου προς υπογραφήν, ο Σύλλογος θεωρείται αποφανθείς εφ’ όσον υπάρχωσιν απαντήσεις απάντων των μελών του Συλλόγου και εφ’ όσον αύται είναι ομοφώνως καταφατικαί ή αποφατικαί, μη περιέχουσαι τροποποιήσεις ή νέας προτάσεις. 2.Εν τη τελευταία ταύτη περιπτώσει ο Διευθυντής οφείλει να καλέση την Σχολήν εις συνεδρίαν. Η ούτω ληφθείσα απόφασις αναγράφεται εις τα πρακτικά ως ιδιαιτέρα συνεδρίασις. Άρθρ.6.-Την άνευ αποχρώντος λόγου απουσίαν Καθηγητού τινος από τριών συνεχών και εν τακτή ημέρα γενομένων συνεδριών του Συλλόγου των Καθηγητών, ο Διευθυντής ανακοινοί εις τον Προϊστάμενον Υπουργόν. Άρθρ.7.-1.Οι Καθηγηταί δύναται ν’ απευθύνωνται εγγράφως εις τον Σύλλογον δια του Διευθυντού της Σχολής, το δε λοιπόν επιστημονικόν βοηθητικόν και υπηρετικόν προσωπικόν δια του Διευθυντού του Τμήματος, εις ο ούτοι υπηρετούσιν, υποχρεουμένου τούτου να διαβιβάζη αμελλητί την αναφοράν εις τον Διευθυντήν και να σημειή επ’ αυτής την τυχόν γνώμην αυτού. Το προσωπικόν το υπαγόμενον εις την Γραμματείαν αναφέρεται δια του προϊσταμένου αυτής, όστις υποβάλλει την αίτησιν εις τον Διευθυντήν αμελλητί. 2.Ο Σύλλογος των Καθηγητών αποφαίνεται  εντός μηνός από της υποβολής της αναφοράς,  η δε απόφασις αυτής ανακοινούται υπό του  Διευθυντού   απ’   ευθείας   μεν    εις    τους   ΚαθηγηΣελ. 59 27 Εθνική Σχολή Δημόσιας Υγείας(Ε.Σ.Δ.Υ.) 34.Α.γ.5 τας, δια του οικείου δε Διευθυντού του Τμήματος και του Προϊσταμένου της Γραμματείας εις το λοιπόν προσωπικόν. Γενικαί διατάξεις Άρθρ.8.-1.Αι δημοσιεύσεις των αποφάσεων του Συλλόγου των Καθηγητών γίνονται εις τους δι’ αποφάσεως αυτού ορισθησομένους ειδικούς προς τούτο πίνακας αναρτωμένους εν τη Σχολή. 2.Αι δια του τύπου δημοσιεύσεις αποφάσεων του Συλλόγου γίνονται δια δύο εκ των ευρείαν κυκλοφορίαν εχουσών εφημερίδων των Αθηνών, οριζομένων εν τη αρχή εκάστου ακαδημαϊκού έτους δι’ αποφάσεως του Συλλόγου των Καθηγητών, δια τριών δε εάν πρόκειται περί προσκλήσεων αφορωσών εις την πλήρωσιν Καθηγητικών εδρών. 3.Τα μετά την γνώμην ή πρότασιν του Συλλόγου των Καθηγητών εκδιδόμενα εκάστοτε Δ/τα, ως και πάντες οι εσωτερικοί κανονισμοί υποβάλλονται υπό της Σχολής προς εξακρίβωσιν της προς τους ισχύοντας νόμους τους αφορώντας την Υγειονομικήν Σχολήν προσαρμογήν αυτών υπό την επεξεργασίαν Επιτροπής, αποτελουμένης εκ του Γενικού Διευθυντού του Υπουργείου Κρατικής Υγιεινής και Αντιλήψεως, του Νομικού Συμβούλου του αυτού Υπουργείου και ενός των Καθηγητών της Σχολής υπό ταύτας υποδεικνυομένου ως Εισηγητού. 4.Βάσει της υπό της Επιτροπής καταρτισθησομένης εκθέσεως, ο Σύλλογος των Καθηγητών επιφέρει τας τυχόν επενεκτέας τροποποιήσεις επί του καταρτισθέντος σχεδίου, όπερ τέλος υποβάλει αυτό εις το Υπουργείον Κρατικής Υγιεινής και Αντιλήψεως. 5.Η Υγειονομική Σχολή κέκτηται μεγάλην και μικράν σφραγίδαν εχούσας έμβλημα την Υγείαν, περιγεγραμμένην «Υγειονομική Σχολή Αθηνών». Εις τον επί της Κρατικής Υγιεινής και Αντιλήψεως Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. 